ปรับเปลี่ยนอาหารการกิน
อย่างที่บอกว่ากระชับเฉพาะส่วนนั้นทำได้ยาก ต้องเผาผลาญไขมันของทั้งร่างกาย ถึงจะกระชับต้นขาเห็นผล ถ้าคุณน้ำหนักเกินไปมาก ให้เริ่มจากลดแคลอรี่ที่กินเข้าไปในแต่ละวันประมาณ 250 - 500 แคลอรี่  ตัดส่วนเกินออกไปวันละ 500 แคลอรี่ จะทำให้น้ำหนักคุณลดลงได้ถึง 0.5 กิโลกรัมต่ออาทิตย์ (3,500 แคลอรี่ลดได้ 0.5 กิโลกรัม) นี่ยังไม่รวมแคลอรี่ที่จะเผาผลาญหรือเบิร์นออกตอนคุณออกกำลังกายอีกนะ สถาบันโภชนาการและการกำหนดอาหาร (The  Academy of Nutrition and Dietetics (AND)) ของสหรัฐอเมริกาแนะนำว่าผู้ใหญ่ไม่ควรบริโภคไขมันเกิน 20 - 35% ของแคลอรี่ที่ได้รับในแต่ละวัน ไขมัน 1 กรัมมี 9 แคลอรี่ เพราะฉะนั้นถ้าคุณได้รับ 2,000 แคลอรี่ต่อวัน ควรบริโภคไขมันไม่เกิน 44 - 78 กรัม  กินอาหารแบบ DASH (อาหารลดคอเลสเตอรอล) คือบริโภคไขมันได้ไม่เกิน 27% ของแคลอรี่รวมในแต่ละวัน (กินไขมันได้ 60 กรัม ถ้า 1 วันคุณกิน 2,000 แคลอรี่) พยายามเลือกไขมันดี (ไม่อิ่มตัว) และงดไขมันอิ่มตัว อาหารอุดมไขมันดีก็เช่น น้ำมันพืช อย่างน้ำมันมะกอก และน้ำมันคาโนลา ถั่ว เมล็ดพืช และอะโวคาโด ปริมาณไฟเบอร์หรือกากใยที่ควรบริโภคต่อวันคือ 21 - 38 กรัมต่อวัน อาหารไฟเบอร์สูงนี่แหละช่วยคุณลดน้ำหนักได้เร็ว เพราะไขมันและแคลอรี่ต่ำ แถมเต็มไปด้วยสารอาหารที่จำเป็นต่อร่างกาย อาหารที่แนะนำก็เช่น ผักผลไม้ ธัญพืชโฮลเกรน แล้วก็ถั่วต่างๆ ไฟเบอร์กินแล้วอิ่มนาน ไม่หิวบ่อย พอกินเยอะๆ เลยทำให้ลดน้ำหนัก (รวมถึงไขมันส่วนเกิน) ได้เร็ว  เวลากินอาหารไฟเบอร์สูงต้องเคี้ยวนานๆ เลยมีเวลาให้ร่างกายรู้สึกอิ่ม ถ้ากินเร็วไป ร่างกายจะยังไม่ทันรู้ตัวว่าอิ่มแล้ว เลยยิ่งกินเยอะ นอกจากนี้อาหารไฟเบอร์สูงยังไม่ค่อย "กักตุนพลังงาน" คือแคลอรี่ต่ำในปริมาณที่เท่ากันกับอาหารอื่นๆ
ควบคุมอาหาร. จำกัดปริมาณไขมัน. เน้นไฟเบอร์.
https://www.wikihow.com/Lose-Upper-Thigh-Weight
Changing Your Diet